המבצע בקסבה של שכם (פברואר 2023)

המבצע בשכם היה מבצע צבאי של כוחות הביטחון של ישראל שנערך בשכם ב-22 בפברואר 2023 ונועד לסכל פיגוע שעל פי מודיעין שהגיע לידיהם הוגדר כ"פצצה מתקתקת". במהלך המבצע התפתח קרב בין כוחות ימ"מ וצה"ל למחבלים פלסטינים, בעיקר מחוליית הטרור גוב האריות. הקרב התרחש בקסבה של שכם.

המבצע 
המבצע נוהל על ידי הרמטכ"ל, הרצי הלוי בחמ"ל המבצעים המיוחדים של השב"כ.

ב-22 בפברואר 2023 בשעה 9:30 בבוקר נכנסו הכוחות הראשונים של הימ"מ לתוך שכם כשהם מסוערבים ובשעה 10:00 כוחות גדולים של הימ"מ כיתרו דירת מסתור בקסבה של שכם ובודדו את הזירה בחיפוי סיירת גולני שסיפקה אבטחה היקפית תוך חילופי אש כבדים במרחב. על הבית הופעל נוהל סיר לחץ על ידי הימ"מ ובוצע ירי של רקטות לאו ומטאדור לתוך הבית שנהרס. שלושת המחבלים שהיו בדירה, פעילים בחוליית הטרור גוב האריות ומפקד הג'יהאד האסלאמי הפלסטיני בשכם, חוסאם אסלים, מוחמד עבד אל-פתאח, ווליד דח'יל נהרגו. אחד מהם נהרג מירי לאחר שניסה להימלט.

עם היוודע הפעולה, מאות חמושים ומפירי סדר פלסטינים תקפו את הכוחות. צלפי הימ"מ ולוחמי סיירת גולני השיבו באש והרגו 7 מחבלים ומפירי סדר אלימים בהם גבר בן 72.

בתום 3 שעות של לחימה יצאו כוחות ישראל משכם. שני לוחמי צה"ל נפצעו קל מנתז. בסך הכל נהרגו 11 פלסטינים ונפצעו כ-100.

קישורים חיצוניים
 
 
 
 
 
 
 
 Haley Willis Christiaan Triebert, Hiba Yazbek, Patrick Kingsley, Video: How an Israeli Raid on a Safe House Ended With Civilians Killed, The New York Times, March 1, 2023

הערות שוליים

מבצע שובר גלים
שכם: היסטוריה
2023 בישראל